सामग्री: याबाबतची सविस्तर बातमी तुम्ही येथे वाचू शकता.

सचिन सावंत यांच्या वक्तव्यामुळे आता नवीनच वादाला सुरुवात झालीय. आपण हा वाद आणि त्यावरील इतिहास क्षेत्रातील जाणकारांची मतं जाणून घेऊ. तत्पूर्वी, या वादाला तोंड कुठून आणि कसं फुटलं याची थोडक्यात माहिती घेऊ. 

विधानसभेत अर्थसंकल्पीय अधिवेशनादरम्यान सुरू असलेल्या चर्चेत बाबरी मशीद पाडकामाचा उल्लेख मुख्यमंत्री उद्धव ठाकरे यांनी केला. 

'या' वक्तव्यामुळे वादाला तोंड फुटलं

बाबरीबद्दल झालेल्या उल्लेखाच्या पार्श्वभूमीवर सचिन सावंत यांनी भूमिका मांडताना म्हटलं, "बाबरी मशीद पाडणे हा भारतीय लोकशाहीवरील कलंक होता आणि शिवरायांच्या विचारांच्या विरोधातही आहे. शिवरायांनी मशीद पाडली नाही, बांधून दिली. शिवरायांचे नाव घेऊन त्यांच्या विचारांना विरोध कसा होऊ शकतो? भाजपला ते भूषणावह वाटणं असेल तर न्यायालयात मान्य का नाही केलं? पळ का काढला?"

सचिन सावंत यांच्या या भूमिकेतील छत्रपती शिवाजी महाराजांबाबतच्या संदर्भानं नवीन चर्चा सुरू झालीय. सचिन सावंत यांच्यावर टीकाही होतेय आणि त्यांच्या बाजूनेही बोललं जातंय, अशा दोन्ही बाजूंनी सोशल मीडियावर बरीच चर्चा सुरू आहे.

ही चर्चा लक्षात घेता, बीबीसी मराठीनं इतिहासकारांचं याबाबतचं मत जाणून घेतलं.

'रायगडावर शिवाजी महाराजांनी मशीद बांधली म्हणणं धाडसाचं'

ज्येष्ठ इतिहास संशोधक पांडुरंग बलकवडे यांच्याशी बीबीसी मराठीनं बातचीत केली.

पांडुरंग बलकवडे म्हणतात, "शिवाजी महाराजांनी रायगडावर मशीद बांधली हा दावा कोणत्या आधारांवर केला जातो, हे पाहणं महत्त्वाचं आहे. त्याशिवाय शिवाजी महाराजांनी मशीद बांधल्याचा दावा करणं हे अत्यंत धाडसाचं आहे." 

"माझा जितका अभ्यास आहे, त्या माझ्या समजुतीनुसार कोणत्याच कागदपत्रात शिवाजी महाराजांनी रायगडावर मशीद बांधल्याचा कुठेही उल्लेख नाही. कोणत्याच कागदपत्रात याबाबत लिहिलेलं नाही. 1689 मध्ये रायगड किल्ला मुघलांच्या ताब्यात गेला. त्यानंतर 1707 पर्यंत हा किल्ला मुघलांच्याच ताब्यात होता. मुघलांनी 1707 पासून ते 1733 दरम्यान हा किल्ला जंजिऱ्याच्या सिद्दी जौहरच्या ताब्यात दिला होता. तब्बल 44 वर्षे रायगड किल्ला मुस्लीम शासकांच्या ताब्यात होता."

पांडुरंग बलकवडे यांनी पुढं म्हटलं, "यादरम्यान त्यांनी रायगडावर मशीद बांधली असेल, याची शक्यता गृहीत धरायला हरकत नाही. याचा अर्थ रायगडावर मशीद किंवा त्यासारखी वास्तू असेल तर ती शिवाजी महाराजांनी...\nमागील सामग्री खालीलप्रमाणे सारांशित केली जाऊ शकते:
महाराष्ट्राच्या अर्थसंकल्पीय अधिवेशनात मुख्यमंत्री उद्धव ठाकरे यांनी बाबरी मशीद पाडकामाचा उल्लेख केला आणि त्यावरून टीका-प्रतिटीका झाली. काँग्रेस प्रवक्ते सचिन सावंत यांनी यासंदर्भात भूमिका मांडताना छत्रपती शिवाजी महाराज यांचा उल्लेख केला.